2021. gada 28. aprīlī Rīkojums Nr. 290

Rīgā (prot. Nr. 36 18. §)

**Par Brocēnu novada pašvaldībai piekrītošā nekustamā īpašuma**

**"Kaļķu ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu, 42.1 un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Brocēnu novada pašvaldībai piekrītošo nekustamo īpašumu "Kaļķu ceļš" (nekustamā īpašuma kadastra Nr. 8480 003 0335) – zemes vienību (zemes vienības kadastra apzīmējums 8480 003 0327) 0,39 ha platībā – Remtes pagastā, Brocēnu novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Brocēnu novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, pamatojoties uz Brocēnu novada pašvaldības pilnvarojumu, parakstīt nostiprinājuma lūgumu nekustamā īpašuma ierakstīšanai zemesgrāmatā uz Brocēnu novada pašvaldības vārda, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

4.1. ierakstīt nekustamo īpašumu zemesgrāmatā uz Brocēnu novada pašvaldības vārda vienlaikus ar īpašuma tiesību nostiprināšanu valstij Zemkopības ministrijas personā;

4.2. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards